भलाई के लिए सकारात्मक सोच विकसित करें: यादव
रेडिएंट कॉलेज में ध्यान शिविर का हुआ आयोजन
भास्कर संवाददाता | शिवपुरी
श्री रामचंद्र मिशन शाखा शिवपुरी द्वारा रेडिएंट कॉलेज में व्यक्तित्व विकास में ध्यान के योगदान पर सेमीनार का आयोजन किया गया। इस आयोजन में छात्रों एवं स्टाफ ने काफी रुचि दिखाई।
श्री रामचंद्र मिशन शाखा केन्द्र प्रभारी एवं सहायक वाणिज्यकर अधिकारी सुश्री जया शर्मा ने कहा कि जीवन में संतुलन, आत्मविश्वास, एवं मजबूत इच्छाशक्ति के लिये कुशल प्रशिक्षक के मार्गदर्शन में ध्यान किया जाना चाहिए। ये प्रक्रिया वर्तमान जीवन शैली में व्याप्त तनाव, कार्य क्षमता में कमी, अनिद्रा जैंसी बीमारियों से मुक्ति में सहायक होती हैं।
वाणिज्यकर निरीक्षक एवं ध्यान प्रशिक्षक अमित यादव ने कहा कि ईश्वर ने धरती एक बनाई है जिसे बांटा हमने है, हमें सारी दुनियां की भलाई के लिए सकारात्मक सोच विकसित करनी चाहिए, जो भी हमें प्रकृति से मिला है उसका सही रुप में इस्तेमाल कर समाज में ज्ञान का उपयोग करना चाहिए इसमें ध्यान एक अहम भूमिका अदा करता है। एक अच्छे आयोजन में सहयोग के लिए श्री रामचन्द्र मिशन को शाहजहांपुर इकाई शिवपुरी को रेडिएंट के संचालक शाहिद खान, अखलाक खान ने आभार व्यक्त किया।
hin_Deva hin_Deva mai_Deva hin_Deva hin_Deva hin_Deva